proxectonos/corpus_dominio_legal_administrativo_tmp huggingface dataset:
11/06/2019 | Administración LocalMunicipal
Oleiros
Persoal
Listaxe provisional de persoas admitidas e excluídas para participar no proceso de selección dun/ha arquitecto/a

ANUNCIO Por resolución n.º 2019002370, do 5 de xuño, da segunda tenente de alcalde delegada de Persoal (en funcións), ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse a listaxe provisional de persoas admitidas e excluídas para participar no procedemento selectivo para cubrir por persoal funcionario interino unha praza de arquitecto/a (escala de administración especial, subescala técnica, clase técnico superior, subgrupo A1). A convocatoria foi publicada no BOP da Coruña n.º 69, do 10 de abril de 2019 –corrección de erros publicado no BOP n.º 78, do 25 de abril de 2019). Un arquitecto/a: ADMITIDOS/AS: EXCLUÍDOS/AS: Confírese un prazo de cinco días hábiles, a contar desde o día seguinte ao da publicación desta resolución no BOP da Coruña, para os efectos de reclamacións e subsanación de defectos nas solicitudes. Oleiros, 06 de xuño de 2019. A segunda tenente de alcalde (en funcións), delegada de Persoal Angel Daniel Villamor Murto
11/06/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de maio de 2019

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de maio de 2019 Con arranxo ao disposto no artigo 154 da Lei 9/2017, do 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no, mes de maio de 2019 A Coruña, 03 de xuño de 2019. O Presidente O Secretario Valentín González Formoso José Luis Almau Supervía
11/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W1566579. Peche de parcela. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Adele Palouzie Akapo solicita de Augas de Galicia, por atoparse nas marxes do río Salgueiros, a autorización de obras na parcela de referencia catastral 8422207NJ6282S0001JJ, no lugar de Savín, parroquia de Sedes (Santo Estevo), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66579. As obras solicitadas consisten no peche de parcela mediante bloques de cemento e paneis metálicos e postes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de xuño de 2019. O xefe do Servizo Territorial Néstor Rodríguez Arias
11/06/2019 | Administración LocalMunicipal
Cee
Ditame da conta xeral de 2018

A Comisión Informativa de Economía e Facenda, na sesión realizada o día 5 de xuño de 2019, ditaminou favorablemente a Conta Xeral de 2018 deste Concello. Segundo o disposto nos artigos 116 da LBRL e 212.3 do TRLRFL, sométese ao trámite de información pública a Conta Xeral 2018, polo prazo de quince días, durante os cales e oito máis, a partir da publicación do presente anuncio no Boletín Oficial da Provincia, os interesados poderán examinala e presentar reclamacións, reparos ou suxestións. No caso de que se produza algunha reclamación reparo ou observación, haberán de ser examinadas pola Comisión informativa, que, previa práctica de cantas comprobacións se estimen como necesarias, emitirá novo Informe, que será elevado, xunto cos reparos, reclamacións ou observacións formuladas a consideración plenaria definitiva. Se non se producise ningunha reclamación, a Conta Xeral de 2018 xuntamente co Ditame emitido pola devandita Comisión, será elevada ao Pleno da Corporación quen procederá, de ser o caso, á aprobación da dita Conta Xeral. Cee, 6 de xuño de 2019 O ALCALDE EN FUNCIÓNS, Ramón Vigo Sambade
11/06/2019 | Administración LocalMunicipal
Brión
Anuncio de aprobación do padrón do prezo público do curso básico de lingua galega do mes de abril de 2019

Mediante resolución da alcaldía de data de 4 de xuño de 2019 aprobouse o padrón do prezo público polo curso básico lingua galega correspondente ao mes de abril 2019. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 4 de xuño de 2019 ao 4 de agosto de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 5 de xuño de 2019. O alcalde en funcións José Luís García García
11/06/2019 | Administración LocalMunicipal
Vimianzo
Anuncio de exposición pública

Con data 06/06/2019 por esta Alcaldía apróbase inicialmente o Padrón fiscal da taxa polo servizo de recollida do lixo do ano 2019 co seguinte detalle: Padrón do ano 2019 (3467 recibos por importe total de 175.199,10 euros). O padrón aprobado expóñese ó público nas oficinas do Concello de Vimianzo durante QUINCE DÍAS hábiles, contados a partir da publicación deste anuncio no Boletín Oficial da Provincia, aos efectos de que poida ser examinado e presentar as oportunas reclamacións. No caso de non presentarse reclamacións a citada aprobación elevarase automaticamente a definitiva. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra o citado padrón todos os interesados poderán interpor recurso de reposición, segundo disposto no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, no prazo DUN MES contado dende o día seguinte ao remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpoñerse calquera outro recurso que se estime conveniente. O que se fai público para xeral coñecemento. Vimianzo, o 6 de xuño de 2019 O Alcalde en funcións (art.194 LOREG) Capitulina Alexandru Florentin Chato Alache
11/06/2019 | Administración LocalMunicipal
Oleiros
Urbanismo
Exposición pública do proxecto de reparcelación POL-24 O Paraíso (Decreto n.º 2299/19)

A N U N C I O Expte. FG N.º 625 Por Resolución desta Alcaldía n.º 2299, de data 30 de maio de 2019, acordouse declarar que o PROXECTO DE REPARCELACIÓN DO POL-24 “O PARAÍSO”, en PERILLO (documento n.º 4133, de data 15.03.2019), constitúe documentación satisfactoria de conformidade co Decreto n.º 143/2016, Regulamento da Lei do solo de Galicia. De conformidade cos artigos 269 e 270 do Decreto n.º 143/2016, do 22 de setembro, o expediente estará exposto ao público na Área de Urbanismo do Concello de Oleiros, de 8.30 a 14 horas, polo prazo DUN MES, para os efectos de presentación das alegacións que se estimen oportunas. Oleiros, 5 de xuño de 2019. O alcalde-presidente en funcións Asdo.: Ángel García Seoane
11/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de xuño de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Dumbría (expediente IN407A 2010/17-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LAT 220 KV subestación Regoelle das LAT Vimianzo-Mazaricos e Mesón do Vento-Dumbría, no concello de Dumbría (expediente IN407A 2010/17-1), por resolución da Dirección Xeral de Enerxía e Minas, do 13 de outubro de 2014, a favor da entidade beneficiaria Red Eléctrica de España, SAU, con enderezo en paseo del Conde de los Gaitanes, 177, 28109 – Alcobendas - Madrid. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 19 de xullo de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Dumbría, deducida da que se someteu a información pública no DOG do 08.07.2011 e do 31.07.2013, no BOP do 30.06.2011 e do 19.07.2013, e no xornal La Voz de Galicia do 22.07.2011 e do 01.08.2013, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de xuño de 2019 Isidoro Martínez Arca Xefe Territorial da Coruña
11/06/2019 | Administración LocalMunicipal
Santiago de Compostela
Persoal
Corrección de erros da lista provisional de admitidos e excluídos do proceso selectivo de seis prazas de administrativo de administración xeral, polo sistema de oposición libre

No Boletín Oficial da Provincia de A Coruña número 106, do 6 de xuño de 2019, publicóuse a lista provisional de admitidos e excluídos do proceso selectivo de seis prazas de administrativo de administración xeral, polo sistema de oposición libre. Advertidos erros na citada publicación, procédese á súa corrección de xeito que, ONDE DÍ: Rematado o prazo de presentación de instancias, e de conformidade co apartado 6.2 das bases xerais da convocatoria de prazas da oferta de emprego dos anos 2016-2017, e coas bases específicas da convocatoria para a provisión en propiedade, polo sistema selectivo de oposición libre, de seis prazas de administrativo/a, encadradas na escala de administración xeral, subescala administrativa, Grupo C e subgrupo C1, correspondentes ás ofertas de emprego dos anos 2016-2017, e consonte coas facultades que me confire o artigo 127 h) da Lei 7/1985, de 2 de abril, Reguladora das bases de réxime local, en virtude da delegación conferida por Decreto da alcaldía de data 28 de xuño de 2017, e pola Xunta de Goberno Local en sesión celebrada o 30 de xuño de 2017, e o Decreto da alcaldía do 2 de maio de 2019. Rematado o prazo de presentación de instancias, e de conformidade co apartado 6.2 das bases xerais da convocatoria de prazas da oferta de emprego dos anos 2016-2017, e coas bases específicas da convocatoria para a provisión en propiedade, polo sistema selectivo de oposición libre, de sete prazas de administrativo/a, encadradas na escala de administración xeral, subescala administrativa, Grupo C e subgrupo C1, e consonte coas facultades que me confire o artigo 127 h) da Lei 7/1985, de 2 de abril, Reguladora das bases de réxime local, en virtude da delegación conferida por Decreto da alcaldía de data 28 de xuño de 2017, e pola Xunta de Goberno Local en sesión celebrada o 30 de xuño de 2017, e o Decreto da alcaldía do 2 de maio de 2019. Santiago de Compostela, 6 de xuño de 2019 O Concelleiro-delegado de persoal. (Dto da alcaldía 2/05/2019) Rafael Peña Vidal.
11/06/2019 | Administración LocalMunicipal
Boimorto
Aprobación do padrón fiscal do prezo público da residencia e centro de día mes xuño 2019

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES XUÑO 2019 Por Decreto da Alcaldía n.º 254/2019, de data 05/06/2019, acordou aprobar o padrón fiscal do mes de xuño de 2019 correspondentes ao prezo público pola prestación de servizos na Residencia para persoas maiores e Centro de día polos seguintes importes: 37 Usuarios da Residencia para persoa maiores: Padrón: 41.011,00 € 15 Usuarios do Centro de día: Padrón: 7.889,00 € Servizo de comidas externas maio 2019: Padrón: 841,50 € O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de xuño de 2019. A alcaldesa en funcións Asdo.: María Jesús Novo Gómez
11/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio polo que se somete a trámite de información pública o expediente de extinción do título concesional relativo ao aproveitamento hidroeléctrico no rego Portorrosa, no río Portorrosa, no concello de Aranga (A Coruña)

- Clave e denominación do aproveitamento: AC/94/98, AH no rego Portorrosa - Titular do aproveitamento: Hidroeléctrica del Baleo, SL - Enderezo: Rúa Santiago, 2-1º-15001 A Coruña - Caudal máximo de auga concedido: 1200 l/s - Corrente de onde se derivan as augas: Río Portorrosa - Termo municipal onde radica a toma: Aranga (A Coruña) - Causa de extinción: Caducidade - Servidumes: Non existen - Iniciación: De oficio De acordo co disposto no artigo 165.2 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na Rúa Tomiño, nº 16, Baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Aranga (A Coruña) e na páxina web deste organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela. Santiago de Compostela, 31 de maio de 2019 O subdirector xeral de Xestión do Dominio Público Hidráulico Jinlan Berruezo Fuenmayor
11/06/2019 | Administración LocalMunicipal
Brión
Anuncio aprobación padróns taxa por utilización privativa da vía pública para facilitar a entrada a garaxes particulares correspondente ao exercicio 2018

Por resolución de alcaldía de 4 de xuño de 2019 aprobouse o padrón da taxa por utilización privativa da vía pública para facilitar a entrada a garaxes particulares, correspondente ao exercicio 2018. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados deste padrón e expóñense ao publico por un período de 20 días hábiles, contados a partir do primeiro día do período de pago en voluntaria deste padrón, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación deste padrón e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública do padrón. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o día 6 de xuño de 2019 ata o día 6 de agosto de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deivindicaranse as correspondentes recargas do período executivo, os xuros de mora, e no seu caso, as costas que se produzan. Brión, 5 de xuño de 2019 O alcalde en funcións José Luís García García
11/06/2019 | Administración LocalMunicipal
Brión
Anuncio de aprobación do padrón do prezo público do curso de inglés mes de abril 2019

Mediante resolución da alcaldía de data de 4 de xuño de 2019 aprobouse o padrón do prezo público polo curso de inglés correspondente ao mes de abril 2019. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende 4 de xuño de 2019 ao 4 de agosto de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 5 de xuño de 2019. O alcalde en funcións José Luís García García
10/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.63323. Concesión

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO D. Stephen Michael Ahechu Espariz solicita de Augas de Galicia un caudal de 1.460 m 3 /ano de augas procedente dun regato no lugar de Vernes, parroquia de Razo (San Martiño), concello de Carballo (A Coruña), con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.63323 As características do aproveitamento son: SOLICITANTE: Stephen Michael Ahechu Espariz CAUDAL MÁX. INSTANTÁNEO: 0,3925 litros/segundo VOLUME MÁXIMO ANUAL: 1.460 m 3 /ano DESTINO: rega de invernadoiros na parcela 90 do polígono 33 ORIXE: captación dun regato sen denominación na parcela 33 do polígono 94 LUGAR: Vernes PARROQUIA: Razo (San Martiño) CONCELLO: Carballo Descrición: A captación de auga para rega realízase nun regato do que se derivan as augas ata unha balsa de 5 x 5 x 5 m na parcela de referencia catastral 15019A033000940000IB. Dende a balsa a auga bombearase para rega dos invernadoiros proxectados na parcela 15019A033000900000IU. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na rúa Vicente Ferrer, n.º 2-9.º andar, A Coruña, onde estará exposto o expediente de que se trata, para que poida ser examinado por quen o desexe. A Coruña, 3 de xuño de 2019. O xefe do Servizo Territorial Néstor Rodríguez Arias
10/06/2019 | Administración LocalMunicipal
A Coruña
Tesourería. Departamento de Recadación
Ingreso en voluntaria de taxas de mercados municipais e quioscos do 1.º trimestre de 2019

ANUNCIO INGRESO EN VOLUNTARIA DE TAXAS DE MERCADOS MUNICIPAIS E QUIOSCOS DO 1.º TRIMESTRE DE 2019 Por Resolución da Concellaría da Área de Facenda e Administración, de data 3/06/2019, estableceuse o prazo de ingreso en voluntaria das taxas por prestación de servizos en Mercados municipais e ocupación de terreos de uso público con Quioscos, 1.º trimestre do 2019, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r/ Franxa, 20-baixo, de 8.00 a 14.00 horas (de luns a venres). ENTIDADES COLABORADORAS: de 8.30 a 14.00 horas (de luns a venres) ABANCA BANCO SANTANDER BANCO SABADELL CAIXABANK BANCO PASTOR BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de prema de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria: A Coruña, 4 de xuño de 2019. A concelleira delegada da Área de Facenda e Administración María Eugenia Vieito Blanco
10/06/2019 | Administración LocalMunicipal
Arzúa
Exposición pública padrón de contribuíntes taxa servizo auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao terceiro bimestre de facturación do ano 2019, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao terceiro bimestre do 2019 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 5 de xuño de 2019 Asdo. José Luis García López Alcalde-presidente do Concello de Arzúa
10/06/2019 | Administración LocalMunicipal
Betanzos
Anuncio da oferta de emprego público do ano 2018 do Concello de Betanzos

ANUNCIO DA OFERTA DE EMPREGO PÚBLICO DO ANO 2018 DO CONCELLO DE BETANZOS En Xunta de Goberno Local de data 11/04/2019 aprobouse a seguinte Oferta de Emprego Público do ano 2018 do Concello de Betanzos: “PERSOAL FUNCIONARIO DE CARREIRA (OEP 2018): A OEP aprobada vincula á Corporación para a aprobación das correspondentes bases e convocatoria das probas selectivas de acceso ás prazas vacantes anunciadas, cun prazo máximo improrrogable de 3 anos.” Contra o presente acordo, que pon fin á vía administrativa, os interesados poderán interpoñer con carácter potestativo recurso de reposición, no prazo dun mes, a partires do día seguinte ao da publicación ante o mesmo órgano que a ditou conforme ao establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Tamén poderá interpoñer recurso contencioso-administrativo ante o Xulgado do Contencioso-administrativo de A Coruña no prazo de dous meses a partires do día seguinte ó da publicación de acordo co artigo 8.1 da Lei 29/98, do 13 de xullo, reguladora da xurisdición contencioso-administrativa, sen prexuízo de que poida exercitar calquera outro que estime procedente. Betanzos, 12 de abril de 2019. A alcaldesa María Barral Varela
10/06/2019 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Aprobación inicial do proxecto de finalización das obras de urbanizacion do Sector 10 - Parque Ofimático correspondentes á primeira etapa recollida na modificacion do Plan parcial vixente

A Xunta de Goberno local en sesión celebrada o 3 de maio de 2019 adoptou entre outros o seguinte acordo: “Primeiro.- Aprobar inicialmente o Proxecto de finalización das obras do POL-S10.01 “Parque Ofimático”, correspondentes á primeira etapa recollida na Modificación do Plan Parcial vixente, redactado por EPTISA (agosto 2018). Segundo.- Someter ao trámite de exposición pública polo prazo dun mes o acordo de aprobación inicial, mediante a publicación dun anuncio no Boletín Oficial da Provincia e nun dos xornais de maior difusión na provincia, así como a notificación individual aos propietarios afectados, de conformidade co art.226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia.” O expediente estará a disposición pública, polo plazo dun mes desde a publicación do presente anuncio, nas dependencias do Departamento de Xestión do Solo sitas no edificio de Urbanismo, na rúa Indalecio Prieto nº 1 2º andar, en horario de 9:00 a 14:00. A Coruña, a 4 de xuño de 2019. O Tenente de Alcalde Responsable da Área de Rexeneración Urbana Dereito á Vivenda e Mobilidade Sostible Xiao Varela Gómez
10/06/2019 | Administración LocalMunicipal
O Pino
Valoración de méritos e fixación do primeiro exercizo no proceso selectivo para cubrir unha praza de traballador/a social, vacante no cadro de persoal laboral fixo do Concello de O Pino

RESOLUCIÓN DA ALCALDÍA Asunto: VALORACIÓN DE MERITOS E FIXACIÓN DO PRIMEIRO EXERCIZO NO PROCESO SELECTIVO PARA CUBRIR UNHA PRAZA DE TRABALLADOR/A SOCIAL, VACANTE NO CADRO DE PERSOAL LABORAL FIXO DO CONCELLO DE O PINO Visto o expediente que se tramita para cubrir (1) unha praza de traballador/a social, vacante no cadro de persoal laboral fixo do Concello de O Pino, segundo as Bases Específicas publicadas no Boletín Oficial da Provincia da Coruña de data 20/03/201, anunciándose a convocatoria no Boletín Oficial do Estado en data de 30/03/2017. Publicada a listaxe provisional de personas admitidas e excluídas ás citadas probas selectivas no BOP da provincia en data de 19 de maio de 2017, n.º 93, e presentadas subsanacións ao respecto. Publicada a listaxe definitiva de personas admitidas e excluídas ás citadas probas selectivas no BOP da provincia en data de 15 de maio de 2019, n.º 52. Publicada rectificación da lista definitiva no taboleiro de anuncios. Considerando a acta de valoración efectuada polo tribunal cualificador en data de 16/05/2019 e 31/05/2019, esta Alcaldía, en uso das facultades que lle están conferidas, RESOLVE: Primeiro. –Outorgar as seguintes puntuacións na valoración dos méritos alegados polos participantes, e que as mesmas se fagan públicas antes da realización da fase de oposición mediante a súa inserción no taboleiro de anuncios do concello, paxina web e Boletín Oficial da Provincia. Segundo. –Convocar a tódolos membros do tribunal para a celebración da primeira proba que terá lugar o xoves 13 de xuño de 2019, ás 10.00 horas, no polideportivo municipal de Lameiro, Arca, O Pino. O Pino, a 5 de xuño de 2019. O alcalde, Manuel Taboada Vigo
10/06/2019 | Administración LocalMunicipal
O Pino
Rectificación das listas definitivas de admitidos/as para o proceso selectivo dunha praza de traballador/a social, vacante no cadro de persoal laboral fixo do Concello de O Pino

Logo de ver as solicitudes achegadas para tomar parte no processo selectivo convocado no BOP número 53, de data 20 de marzo de 2017, para a selección dunha praza de traballador/a social, vacante no cadro de persoal laboral fixo do Concello de O Pino, Publicada a listaxe provisional de personas admitidas e excluídas ás citadas probas selectivas no BOP da provincia en data de 19 de maio de 2017, nº 93, e presentadas subsanacións ao respecto, Publicada a listaxe definitiva de personas admitidas e excluídas ás citadas probas selectivas no BOP da provincia en data de 15 de maio de 2019, nº 52, e advertido erro consistente na exclusión de dona Elena Encarnacion Bertol Kabore, Tendo en conta as bases da convocatória, e de conformidade co artigo 109.2. da Lei 39/2015, do 1 de outubro, do procedemento administrativo común das administracións públicas, recolle que “As administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos” alcaldía, RESOLVE: Primeiro.– Rectificar as listaxes definitivas de persoas admitidas e excluídas ás citadas probas selectivas, que seguidamente se relacionan, e dispoñer a súa publicación no Boletín Oficial da Provincia taboleiro de anúncios do Concello e páxina web: Segundo.- Publicar a presente Resolución no BOP da Coruña, no taboleiro de anúncios e na páxina web do Concello de O Pino. O Pino, a 4 de xuño de 2019 O alcalde, Manuel Taboada Vigo
10/06/2019 | Administración LocalMunicipal
Brión
Anuncio aprobación padrón prezo público curso preparación acceso a ciclos medios mes de abril 2019

Mediante resolución de alcaldía de data de 4 de xuño de 2019 aprobouse o padrón do prezo público polo curso preparación acceso a ciclos medios correspondente ao mes de abril 2019. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo de un mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende 4 de xuño de 2019 ao 4 de agosto de 2019. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 5 de xuño de 2019 O Alcalde en funcións José Luís García García
10/06/2019 | Administración LocalMunicipal
Boimorto
Corrección de erro no Boletín Oficial da Provincia da Coruña número 105, do 5 de xuño de 2019, sobre a exposición pública da conta xeral exercicio 2018

ANUNCIO DE EXPOSICIÓN PÚBLICA Advertido erro no Boletín Oficial da Provincia de A Coruña número 105, do 5 de xuño de 2019, sobre a exposición pública da conta xeral exercicio 2018, procédese a publicar a corrección seguinte. Onde di: …. informada pola Comisión Especial de Contas en sesión de 31 de maio de 2018. Debe dicir: …. informada pola Comisión Especial de Contas en sesión de 31 de maio de 2019. Boimorto, 5 de xuño de 2019. A alcaldesa en funcións Asdo.: María Jesús Novo Gómez
10/06/2019 | Administración LocalMunicipal
Culleredo
Secretaría Xeral
Delegación do exercicio da competencia para celebración de matrimonio civil entre E. P. B. e D. A. V. o 1.6.2019, ás 19.15 horas

ANUNCIO DELEGACIÓN Por resolución ditada en data 31/05/2019, o Sr. alcalde en funcións acordou a seguinte delegación do exercicio da competencia para a celebración de matrimonio civil: Na concelleira desta Corporación Miren Elene Piazza Estruc, para a celebración do matrimonio civil entre ADRIAN MIGUEL FARRENY GRABALOS e D. JOSEBA JOKIN ACHOUR URZAIN. o vindeiro sábado, día 1 de xuño de 2019, ás 19.15 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 31 de maio de 2019. O alcalde-presidente en funcións José Ramón Rioboo Castro
10/06/2019 | Administración LocalMunicipal
Muros
Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura

Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 1.º TRIMESTRE de 2019 por medio de anuncio, no taboleiro de editos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid n.º 2-baixo en Muros, de luns a venres de 09.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2-baixo en Muros, de luns a venres (excepto os mércores) de 09:00 a 13:30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 5 de xuño de 2019. A alcaldesa María Xosé Alfonso Torres
10/06/2019 | Administración LocalMunicipal
A Laracha
Declaración deserto proceso selectivo animador cultural

Declaración deserto proceso selección praza animador cultural “RESOLUCIÓN DA ALCALDÍA. A Presidenta do Tribunal de selección da praza de Animador/a cultural dispuxo, a vista das notas dos aspirantes do primeiro exercicio tipo test que o proceso quedase declarado deserto. As notas que constan no expediente son: Anuncio notas test animador/a cultural Así, á vista da non superación por parte de ningún aspirante do primeiro exercicio eliminatorio tipo test, RESOLVO: 1.º.–Declarar DESERTO o procedemento selectivo de persoal laboral fixo animador/a cultural convocado o 15 de febreiro de 2019 no BOP.2.º.–Que se inicien novamente os trámites para a nova convocatoria da praza nas mesmas condicións que as xa esixidas 3.º.–Que se publique este acordo no BOP Asinado dixitalmente polo Sr. alcalde, José Manuel López Varela, do que eu, secretaria, Cristina Castro Fuentes, dou fe.” A Laracha, 4 de xuño de 2019. O alcalde José Manuel López Varela
25/06/2019 | Administración LocalMunicipal
Oleiros
Persoal
Modificación da listaxe definitiva de persoas admitidas para participar no procedemento selectivo de sete socorristas acuáticos/as

Por Decreto do alcalde, nº 2019002603, do 18 de xuño, ditado en uso das competencias atribuídas polo art 21.1 da Lei 7/1985, do 2 de abril, reguladora das bases do réxime local, aprobouse o seguinte en relación ao procedemento selectivo de sete socorristas acuáticos/as para o servizo de salvamento nas praias do Concello: 1.- Modificar a listaxe definitiva de persoas admitidas aprobada por resolución nº 2019002511, do 14 de xuño de 2019 (Publicada no BOP nº 115, do 19 de xuño de 2019), incluíndo nela ao seguinte aspirante: 2.- Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 19 de xuño de 2019 O alcalde Ángel García Seoane
25/06/2019 | Administración LocalMunicipal
Pontedeume
Rectificación de erro material das bases do “XXII Premio de Investigación Concello de Pontedeume”

Rectificación de erro material das bases do “XXII Premio de Investigación Concello de Pontedeume” Por Decreto da Alcaldía 356/2019, de data 14.06.2019, resolveuse a rectificación do erro material das bases do “XXII Premio de Investigación Concello de Pontedeume”, cuxo contido se transcribe, en estrato: <<…//… PRIMEIRO. -Rectificar o erro material contido nas bases “XXII Premio de Investigación Concello de Pontedeume”, aprobadas por Decreto da Alcaldía n.º 248/2019, do 02/05/2019, e publicadas no Boletín Oficial da Provincia n.º 89, do 13 de maio de 2019 en tanto que Onde di: “PRIMEIRO.–Aprobar as bases reguladoras que rexerán o XXII Premio de Investigación Concello de Pontedeume, que se transcriben de seguido: “XXII PREMIO DE INVESTIGACIÓN CONCELLO DE PONTEDEUME BASES.//. 6.–O prazo de presentación comeza ao día seguinte da publicación no Boletín Oficial da Provincia das presentes bases e remata o 31 de xuño de 2019.//.” Debe dicir: “PRIMEIRO.–Aprobar as bases reguladoras que rexerán o XXII Premio de Investigación Concello de Pontedeume, que se transcriben de seguido: “XXII PREMIO DE INVESTIGACIÓN CONCELLO DE PONTEDEUME BASES.//. 6.- O prazo de presentación comeza ao día seguinte da publicación no Boletín Oficial da Provincia das presentes bases e remata o 31 de xullo de 2019.//.”.//.>> O que se publica para xeral coñecemento e en cumprimento do contido da dita resolución. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 18 de xuño de 2019.
25/06/2019 | Administración LocalMunicipal
Noia
Secretaría
Procedemento para a licitación de postos da Feira Medieval 2019. Concello de Noia

Por resolución de alcaldía número 1.674 /2019, de 19 de xuño, aprobouse o Prego que recolle as bases técnicas e administrativas que rexerán o procedemento de licitación para a AUTORIZACIÓN DE INSTALACIÓN DE POSTO DE VENDA KEBAB I e II, POSTO DE CHURRASQUERÍA, POSTO DE POLBERÍA E POSTO DE RESTAURANTE MEDIEVAL DURANTE A FEIRA MEDIEVAL DE NOIA do ano 2019. Por medio deste anuncio dáse a coñecer a licitación conforme as seguintes características: a) Organismo: Concello de Noia. b) Dependencia que tramita o expediente: Secretaría municipal. a) Descrición do obxecto: O obxecto do presente contrato é o outorgamento de autorizacións para a instalación de posto de venda kebab I e II, posto de churrasquería, posto de polbeira e posto de restaurante medieval durante a feira medieval de Noia, que se celebrará os días 13,14 e 15 de xullo do ano 2019, se ben as datas de montaxe e desmontaxe dos postos como o tempo de funcionamento serán os establecidos no artigo 3 do Regulamento da Feira Medieval, publicado no Boletín Oficial da Provincia número de 27 de maio de 2013. a) Tramitación: ordinaria. b) Procedemento: aberto. Os titulares das autorizacións para a ocupación do terreo público estarán obrigados a satisfacer como tipo de licitación que servirá de base á poxa pública, a taxa prevista na Ordenanza fiscal número 39, reguladora da taxa por aproveitamento especial do dominio público municipal a través da instalación de postos durante a feira medieval (epígrafe 6. b): A obriga de pagamento da taxa nace no momento da adxudicación dos postos obxecto da presente licitación. a) Provisional: 3% do tipo base de licitación. b) Definitiva: 5% do tipo base de licitación. a) Perfil do contratante: Plataforma de Contratación do Sector Público. b) Enderezo de internet: https://contrataciondelestado.es/wps/portal/plataformac) Teléfonos: 981 842 100 d) Fax: 981 821 741 a) Outros requisitos: os sinalados no Prego que recolle as bases técnicas e administrativas. a) Data límite de presentación: 10 días naturais contados desde a publicación do anuncio de licitación no Boletín Oficial da Provincia de A Coruña. b) Documentación que hai que presentar: A que figura na cláusula oitava das bases técnicas e administrativas. c) Lugar de presentación: Rexistro Xeral do Excmo. Concello de Noia, en horario das 9 ás 14 horas (de luns a venres). No suposto que o último día de presentación das proposicións coincidise en sábado ou festivo prorrogarase ó seguinte día hábil.9.- Apertura da oferta económica: O acto de apertura do sobre B será público. O concreto día de apertura será concretado mediante anuncio publicado no perfil do contratante aloxado na plataforma de contratación do Estado (http://noia.sedelectronica. gal) e no Taboleiro de Edictos do Concello.10.- Outras informacións: As que se recollen nas bases técnicas e administrativas. Noia, 20 de xuño de 2019 A alcaldesa en función María Luísa Villar Ageitos
25/06/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66505. Muro e edificación auxiliar. Concello de San Sadurniño

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Luis Augusto Goyogana Dibba solicita de Augas de Galicia, por atoparse nas marxes do río s/d, a legalización de obras na parcela de referencia catastral 001504000NJ71E0000DO, no lugar de Pielas, parroquia de Naraío (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66505. As obras solicitadas consisten na construción dun muro de pedra cunha altura de 0,50 m e 40,00 m. l., e unha edificación auxiliar de 31,34 m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste Servizo, situadas na R/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 18 de xuño de 2019. O xefe do Servizo Territorial Néstor Rodríguez Arias
25/06/2019 | Administración LocalMunicipal
Narón
Intervención
Edicto de modificación do padrón fiscal das taxas pola utilización das instalacións deportivas do mes de xaneiro de 2019

EDICTO A Resolución da Alcaldía de data 17/06/2019 resolveu modificar o punto primeiro do acordo da Xunta de Goberno Local de data 23/05/2019, quedando a súa redacción da seguinte maneira: Aprobar o padrón fiscal correspondente ao mes de xaneiro de 2019, das taxas pola utilización de instalacións deportivas, por importe de 8.666,24 € e 56 recibos. Narón, 18 de xuño de 2019. A alcaldesa-presidenta Marián Ferreiro Díaz